Disciplina kičme
<s>Disciplina kičme (ili Disciplin A Kitschme), rok grupa osnovana krajem 1981. godine.</s><s>Osnovao ju je basista Dušan Kojić - Koja neposredno nakon raspada novotalasne grupe Šarlo Akrobata.</s><s>Osnovao ju je sa sa bubnjarom Nenadom Krasavcem - Keletom (dotadašnjim menadžerom „Šarla“, pre toga u sastavu „Urbana gerila“).</s>

<s>Prva faza (do 1992.)</s>

<s>1981—1982.</s>

<s>Prvi Kojin pomen grupe „Disciplina kičme“ je zabeležen u novembru 1981. u intervjuu za domaći muzički časopis „Džuboks“.</s><s>Na prvoj probi grupe, pored Koje, svirao je kao drugi basista i Srđan „Đile“ Marković (pre toga u sastavima „Radnička kontrola“ i „UKT“), ali, Koja je odmah odlučio da grupa funkcioniše kao duo u minimalističkoj postavi bubanj + bas.</s><s>Tokom 1982. godine došlo je do izmene bubnjara, jer je Kele otišao u vojsku, a za bubnjeve je seo, tada sedamnaestogodišnji, budući beogradski glumac Srđan Todorović - Žika.</s>

<s>1983—1986.</s><s>Nesvakidašnja postava i neobična muzika su vrlo teško nalazile put do izdavača.</s><s>Debi album „Sviđa mi se da ti ne bude prijatno“ su odbile skoro sve izdavačke kuće, a konačno ga je sa zakašnjenjem objavila slovenačka diskografska kuća „Helidon“ početkom 1983. godine.</s><s>LP je izašao u tiražu od 5001 primerka i brzo nestao sa tržišta.</s><s>Deo materijala sa prve ploče Discipline kičme ujedno je predstavljao i deo neobjavljenog repertoara grupe Šarlo Akrobata: pesmu „Pečati“ je Šarlo Akrobata izveo uživo na „Rokenroleru“ RTB 1981. godine, a sačuvan je i neobjavljeni demo snimak Šarla sa pesmom „Mozak“.</s><s>Za pesme „Ti znaš da tvoja soba ima četiri ugla“, „Uživaj“, „Zgodne kretnje“ i „Javno veselje“ se na osnovu stila takođe sumnja da su nastale u vreme grupe Šarlo Akrobata.</s><s>Sa debi albuma pesma „Nemoj“ se jedina probila u medijima.</s><s>Produkciju albuma su radili Koja, snimatelj Toni Jurij i Nebojša Antonijević (Partibrejkersi), potpisan kao Riki Rif.</s><s>Kasetno izdanje albuma „Sviđa mi se da ti ne bude prijatno“ se pojavilo 1987. godine u izdanju privatne firme „Slovenija“ Borisa Furlana.</s>

<s>Sledeći projekat grupe bio je EP „Ja imam šarene oči“.</s><s>Snimljen u septembru 1983. godine u studiju „Druga Maca“ u Beogradu, ovaj mini-album predstavljao je logičan nastavak debija u pogledu zvuka i produkcije.</s><s>Jedina novina bila je duvačka sekcija u pojedinim numerama u vidu gostiju, ali je „Disciplina“ zadržala prepoznatljiv pank-fank stil ustanovljen na debi ploči.</s><s>EP „Ja imam šarene oči“ predstavljao je još veći izazov u diskografskom smislu, kada se konačno pojavio u prodaji sa dve godine zakašnjenja, 1985. godine, u izdanju slovenačke privatne kuće „Dokumentarna“ i uz finansijsku pomoć časopisa Rok.</s><s>Tiraž je ponovo bio mali, a jedina numera koja se vrtela po medijima je bila pesma „Novac neće doći“.</s>

<s>1987—1992.</s><s>Suočen sa velikim čekanjima, niskim tiražima i problemom golog preživljavanja na osnovu sopstvene muzike, Koja se u vreme objavljivanja EP-a „Dečja pesma“ odlučio za radikalne izmene u zvuku i imidžu grupe.</s><s>Uzevši za sebe pseudonim Zeleni Zub, Koja je napustio dotadašnji stil i minimalističku postavu u vidu dueta i, uvodeći duvačku sekciju u grupu, preusmerio Disciplinu kičme u novi pravac, koji se može okarakterisati kao mešavina fanka i repa uz veliku dozu humora.</s><s>Ovom izmenom završena je prva faza rada grupe i započeto novo poglavlje, koje će trajati sve do Kojinog odlaska u London u januaru 1992. godine.</s><s>U ovakvoj postavi, „Disciplina“ je postala prava scenska atrakcija, a album „Zeleni Zub na planeti dosade“ je doneo grupi prvu popularnost van uskih krugova okorelih obožavalaca.</s>

<s>Londonski dani</s>

<s>Koja je u Londonu naziv grupe transkribovao u „Disciplin-A-Kitschme“ i pokušao da se probije na svetskoj muzičkoj sceni.</s><s>Okupio je trio (bubanj, bas i glas) sa kojim je uskoro snimio tri albuma, ali nijedan od njih nije postigao zapažen uspeh van Srbije.</s>

<s>Povratak u Srbiju 
Koja i londonska postava došli su u Beograd 1996.</s><s>Tu su održali nekoliko povratničkih koncerata, promovišući album „I See Myself On CCTV“, a publika ih je dobro primila.</s>

<s>Godine 1999, beogradska izdavačka kuća Tom Tom Music je na jednom kompakt-disku objavila album „Sviđa mi se da ti ne bude prijatno“ i ER „Ja imam šarene oči“, dodavši kao bonus pet do tada neobjavljenih snimaka sa koncerta u Zagrebu iz 1982. godine.</s><s>Ovaj kompilacijski disk („Ove ruke nisu male...1“) zaokružuje i predstavlja prvu fazu rada grupe u celosti.</s>

<s>Diskografija</s>

<s>Albumi 
 Sviđa mi se da ti ne bude prijatno, Helidon, 1983.</s><s>Svi za mnom!, Helidon, 1986.</s><s>Najlepši hitovi! - Uživo, PGP RTB, 1987.</s><s>Zeleni Zub na planeti dosade, PGP RTB, 1989.</s><s>Nova iznenađenja za nova pokolenja, PGP RTB, 1991.</s><s>I Think I See Myself On CCTV, Babaroga Records, 1996, kao londonska Disciplin A Kitschme
 Heavy Bass Blues, Babaroga Records, 1998, kao londonska Disciplin A Kitschme
 Refresh Your Senses Now!, Babaroga Records, 2001, kao londonska Disciplin A Kitschme
 Kada kažeš muzika, na šta tačno misliš, reci mi?, PGP RTS, 2007.</s><s>Uf, PGP RTS, 2011.</s><s>Opet, PGP RTS, 2016.</s>

<s>Singlovi i EP (mini albumi) 
 Ja imam šarene oči, Dokumentarna, 1985.</s><s>Dečja pesma, PGP RTB, 1987.</s><s>Buka u modi / Buka u modi (remiks), PGP RTB, 1990.</s><s>Have You Ever Heard Of Any Other Rhythm?, Babaroga Records, 1996. - kao londonska Disciplin A Kitschme
 Do Not! / Oh Why?, Babaroga Records, 1997. - kao londonska Disciplin A Kitschme
 Političari + Virusi, Tom Tom Music, 2005.</s>

<s>Kompilacije 
 Ove ruke nisu male...</s><s>1, Tom Tom Music, 1999.</s><s>Ove ruke nisu male...</s><s>2, Tom Tom Music, 2004.</s>

<s>Ostalo 
 Kako je propao rokenrol, PGP RTB, 1989. - učešće, kao Koja
 Prijateljstvo zanat najstariji... [EP], Bitef Teatar, 1991. - kao Koja
 Da Answer [EP], Babaroga Records, 1999. - kao Tooth-Gofie-Nappy
 Beogradska prevara!, Tom Tom Music, 2001. - učešće, kao Koja
 Kao da je bilo nekad... (posvećeno Milanu Mladenoviću)''', Circle Records, 2002. - učešće, kao Crni Zub''</s>

<s>Video izdanja 
 Uživo sa Egzita 5! (DVD; PGP RTS, 2006.)</s>

<s>Vidi još 
 Šarlo Akrobata</s>

<s>Literatura</s>

<s>Spoljašnje veze 
 Disciplina kičme (zvanične stranice) 
 Disciplina kičme na Majspejsu
 Moral i bunt  - intervju iz XZabave br. 4
 Prijatelji naši ko su? (intervju)
 Unazađeni smo u neiživljenosti (intervju)
 Intervju sa Kojom za Balkanrock.com (audio)</s>

<s>Jugoslavenske muzičke grupe
Srpske rock grupe
Muzičke grupe iz Beograda</s>

